Yɛhwè Pɔlu

Yɛhwè Pɔlu/Pɔlu Tasi tɔn/Pɔlu Tasinu ɔ Igleja Katolika sin mɛ mímɛ́ lɛ ɖokpo wɛ.


Tan tɔn
È nɔ ylɔ́ ɛ ɖɔ Pɔlu Tasi tɔn, bɔ Kátólíìkì lɛ́ɛ kpódó Ortodokí lɛ́ɛ kpó nɔ ylɔ́ ɛ ɖɔ Mɛ mímɛ́ Pɔlu, bɔ è nɔ lɛ́ ylɔ́ ɛ ɖɔ Sólu ɖo Jwifu lɛ́ɛ sín nyǐkɔ mɛ. Judéenu e nyí Hlɔ̌manu toví ɔ́ wɛ è ji, bɔ é nɔ dó ya nú Jezu Nazalɛ́tinu ɔ́ sín ahwanvú lɛ́ɛ, có bɔ é ɖesu ka wa huzu mɛsɛ́dó Jezu tɔn.

Pɔlu Tasinu ɔ wá nyí mɛ nukúnɖeji ɖokpo ɖò Klisanwun jijla mɛ, ɖò Jwifu lɛ kpo Jwifugán-Klisanwun lɛ kpo tɛntin, ɖò Klisanwun jijla nukɔntɔn e ɖò Azíi kpɛví ɔ, Glɛ̌sinu lɛ kpo Hlɔ̌manu lɛ kpo tɛntin é mɛ. Nǔ e è nɔ ylɔ́ ɖɔ mɛsɛ́dó klísusɛntɔ́ lɛ́ɛ tɔn ɔ́ wɛ nyí ɖɔ mɛsɛ́dó mɛ e ma nyí Jwifu ǎ lɛ́ɛ tɔn.

É wlan wema lɛ sɛ́ dó agun enɛ lɛ. Wěma e è nɔ ylɔ ɖɔ wema Pɔlu tɔn lɛ é wɛ jɛ nukɔn nú Wɛn Ɖagbe lɛ, bɔ ye wɛ nyí wema klisanwun tɔn xóxó lɛ bǐ. É ɖò klisanwun lɛ sín nùkplɔnmɛ lɛ sín do, ɖò tají ɔ, è nɔ ylɔ ɖɔ klisanwun lɛ sín nùkplɔnmɛ lɛ. É lɛ́ ɖò tají ɖɔ è ni ɖɔ xó dó lee klisanwun lɛ sín gbɛzán bɛ́ gbɔn é wu.

Wema Pɔlu tɔn lɛ
Ɖo akɔjijɛ yɔyɔ́ ɔ́ mɛ ɔ́, wema wǒ-atɔn wɛ è ɖɔ Pɔ́lu wɛ wlán:

1-Wema e è wlan nú Hlɔmanu lɛ é
2-Wema nukɔntɔn e è wlan nú Kɔlɛntinu lɛ é (1 Kɔl.
3-Wema wegɔ ɔ e è wlan nú Kɔlɛntinu lɛ é (2 Kɔl.) 
4-Wema e è wlan nú Galati lɛ é;
5-Wema e é wlan nu Efɛzinu lɛ
6-Wema e è wlan nú Filipunu lɛ é
7-Wema e wlan sɛ́dó Kɔlɔsinu lɛ
8-Wema nukɔntɔn e è wlan nú Tɛsaloniki lɛ é
9-Wema wegɔ́ e è wlan nú Tɛsaloniki lɛ é
10-Wema nukɔntɔn e è wlan nú Timɔtée é
11-Wema wegɔ́ e è wlan nú Timɔtée é
12-Wěma e è Wlan Sɛ́ dó Títu é
13-Wěma e è wlan sɛdo Filimɔ́ɔn é.